Diari Oficial de la Generalitat Valenciana


Sumari del DOGV 1312, del 28-05-1990 (1990/817569)

LLEI de la Generalitat Valenciana 3/1990, de 22 de maig, de crèdit extraordinari en el pressupost vigent per atendre despeses derivades dels temporals soferts per la Comunitat Valenciana a darreries de l'any 1989 i primeries del 1990.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1990/05/22/3/dof/vci/html**

### Dades del document

Número de DOGV
:   1312

Data del DOGV
:   28-05-1990

Secció del DOGV
:   DISPOSICIONS GENERALS

Número del document
:   1990/817569


Data del document
:   22-05-1990

Organisme emissor
:   Presidència de la Generalitat

Tipus de document
:   Llei

Anàlisi jurídica

Llei de la Generalitat Valenciana 3/1990, de 22 de maig, de crèdit extraordinari en el pressupost vigent per a atendre despeses derivades dels temporals soferts per a la Comunitat Valenciana a les darreries de l'any 1989 i les primeries del 1990.  
Sia notori i manifest a lots els ciutadans, que les Corts Valencianes han aprovat, i jo, d'acord amb el que estableixen la Constitució i l'Estatut d?autonomia, en nom del Rei, promulgue la Llei següent:  
PREAMBUL  
La Comunitat Valenciana ha suportat una especial climatologia en els últims quatre mesos de l'any passat i primer d'enguany, caracteritzada per un augment considerable de les precipitacions mitjanes en la majoria dels seus termes municipals junt amb unes temperatures anormalment benignes.  
Com a conseqüència d'aquests fets s'han produït, en part de l'àmbit territorial de la Comunitat Valenciana, importants danys en la xarxa d'infrastructures públiques de titularitat comunitària i en l'agricultura.  
Per aquesta raó és imprescindible adoptar urgentment un conjunt de mesures que pal·lien els efectes de caràcter social i econòmic derivats d'aquesta situació de força major.  
Amb aquesta finalitat i atés que en els Pressupostos de la Generalitat Valenciana en vigor no hi ha crèdits específics per a afrontar aquestes mesures, s'ha considerat que cal concedir un crèdit extraordinari, d'acord amb el que preveu l'article 32, apartat u, lletra a), de la Llei 4/1984, de 13 de juny, d'Hisenda Pública de la Generalitat Valenciana.  
Article primer  
Es concedeix un crèdit extraordinari en el Pressupost de Despeses en vigor de la Generalitat Valenciana per un import de 1.725.028.206 pessetes, que serà aplicat d'acord amb el detall que per crèdits, programes i Conselleries es determina en l'annex d'aquesta Llei.  
Els crèdits afectats per aquest crèdit extraordinari tindran el caràcter d'ampliables.  
Article segon  
El crèdit extraordinari que es concedeix en l'article 1 serà finançat mitjançant el recurs d'endeutament tal i com estableixen els articles 83 i següents de la Llei 4/1984, de 13 de juny, d'Hisenda Pública de la Generalitat Valenciana.  
No obstant el que disposa el paràgraf anterior, el crèdit extraordinari esmentat podrà finançar-se amb càrrec al superàvit, que, si s'escau, resultàs de la liquidació del Pressupost de l?exercici 1989.  
Amb aquesta finalitat, el Govern Valencià serà l'òrgan competent per a determinar la reducció en el recurs a l?endeutament que suposaria aquesta situació.  
Article tercer  
El Consell de la Generalitat Valenciana haurà d'informar, amb periodicitat mensual, davant la Comissió d'Economia, Pressupostos i Hisenda de les Corts Valencianes, de l'aplicació detallada dels fons previstos en aquesta Llei.  
DISPOSICIONS ADDICIONALS  
Primera  
U Les ajudes recollides en l'apartat 2.II de l'annex d'aquesta Llei s'aplicaran de la manera següent:  
A) Agricultor a títol principal: subvenció de 7 punts d'interés en préstecs a cinc anys amb dos de mancança.  
B) Resta de titulars d'explotacions agràries: subvenció de 4 punts d'interés en préstecs a tres anys, amb un de mancança.  
Dos. Es crea la Comissió d?Ajudes, integrada per representants del Consell i de les organitzacions professionals agràries com a març de participació en el seguiment i desplegament de l'aplicació de les ajudes a què fa referència aquesta Disposició Addicional.  
Segona  
A l?efecte del que disposa la disposició anterior, s'entendrà per agricultor o arrendatari a títol principal:  
- Tota persona física la renda procedent de l?explotació agrària del qual siga igual o superior al 50% de la seua renda total. Així com als qui sent titulars d'explotació agrària, obtinguen almenys un 50% de la Renda global a partir d'activitats agrícoles, forestals, turístiques, artesanals o d'activitats relacionades amb la conservació de l?espai natural, exercides en el medi rural.  
Als efectes anteriors no es comptabilitzarà l'aportació del cònjuge i/o filis dedicats a activitats no agràries.  
- Tota persona jurídica que segons els seus Estatuts tinga com a finalitat predominant l?explotació agrària, sempre que més del 50% dels seus socis siguen agricultors a títol principal d'acord amb el que assenyala el punt anterior.  
Tercera  
Els afectats que, en el moment de la publicació d'aquesta Llei foren titulars de préstecs en vigor, subvencionats per la Generalitat Valenciana amb motiu d?anteriors adversitats meteorològiques, en podran obtenir una quantitat suplementària de préstec, destinada a l'amortització, d'almenys un 50% sobre els barems o màxims que s'hi establesquen.  
DISPOSICIONS FINALS  
Primera  
S'autoritza la Conselleria d'Economia i Hisenda per a dictar les disposicions necessàries per al desplegament i aplicació d'aquesta Llei.  
Segona  
Aquesta Llei entrarà en vigor l?endemà de la publicació en el Diari Oficial de la Generalitat Valenciana.  
Per tant, ordene a tot els ciutadans, tribunals, autoritats i poders públics als quals pertoque, observen i facen complir aquesta Llei.  
València, 22 de maig de 1990.  
El President de la Generalitat,   
JOAN LERMA I BLASCO  
 ANNEX  
Necessitats financeres amb càrrec al crèdit extraordinari per a pal·liar els efectes de les inundacions  
1. Conselleria d'Obres Públiques, Urbanisme i Transports  
A) Area d'infrastructura de carreteres  
Programa de carreteres, conservació i explotació:  
 Capítol VI «Inversions reals» 1.830.740.451  
B) Area d'infrastructures hidràuliques  
Programa d'infrastructura urbana, sanejament i proveïment d'aigua i infrastructura de recursos hidràulics:  
 Capítol VI «Inversions Reals» 099.774.532  
 Capítol VII «Transferències de capital» 482.120.292  
Total Conselleria d'Obres Públiques, Urbanisme i Transports 5.943.042.158  
2) Conselleria d'Agricultura i Pesca  
I. Ajudes explotacions agràries afectades per les pluges torrencials:  
Programa 714.20 «Ordenació i millora de les produccions agràries»  
 Capítol IV «Transferències Corrents» 042.694.256  
II. Ajudes financeres concedides als agricultors afectats per les pluges torrencials:  
Programa 714.20 «Ordenació i millora de les produccions agràries»  
 Capítol IV «Transferències Corrents» 2.193.259.956  
III. Ajudes per a la reposició de plantons, previ estudi de viabilitat i segons varietats  
Programa 714.20 «Ordenació i millora de les produccions agràries»  
 Capítol VII «Transferències de Capital» 876.148.503  
IV. Reparacions danys en infrastructures agràries en execució  
Programa 531.10 «Estructures agràries i zones desfavorides»  
 Capítol VI «Inversions Reals» 914.068.628  
V. Sobreeixidor d'arrossars  
Programa 531.10 «Estructures agràries i zones desfavorides»  
 Capítol VI «Inversions Reals» 038.653.038  
VI. Reparació danys produïts en la infrastructura forestal  
Programa 533.10 «Restauració i protecció dels recursos naturals»  
 Capítol VI «Inversions Reals» 941.581.241  
VII. Ajudes Cooperatives per a pal·liar la plaga del "repilo"  
Programa 821.10 «Institut de Cooperativisme Agrari»  
 Capítol VII «Transferències de Capital» 34.788.350  
VIII. Despeses necessàries per a la tramitació i execució del total de les inversions.  
Programa 711.10 «Direcció i serveis generals».  
 Capítol I «Despeses de Personal» 943.497.599  
 Capítol II «Despeses de funcionament» 64.023.812  
Total Conselleria d'Agricultura i Pesca 1.260.556.416  
3) Conselleria de Treball i Seguretat Social  
1. Ajudes Corporacions Locals i Entitats sense finalitat de lucre per a la realització d'obres i serveis d'utilitat social en les localitats afectades per a la desocupació agrícola.  
Programa 322.10 «Foment de l'ocupació i regulació laboral»  
 Capítol IV «Transferències Corrents» 836.275.758  
Total Conselleria de Treball i Seguretat Social 014.122.253


Còpia Permalink ELI